# M2 בראונינג

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

מקלע כבד M2 בראונינג 0.5
נגזרות | M2HB ו M2HQCB
תכנון | ג'ון בראונינג, 1921
שנות שירות | 1932 עד ימינו
קליבר |
פעולה | רתע
אורך קנה | 1140 מ"מ
הזנה | שרשיר, כדורי BMG 0.5
כוונות | ברזל
אורך כולל | 1650 מ"מ
משקל | 38 ק"ג (ללא חצובה), חצובה 20 ק"ג
קצב אש | 550 כדורים לדקה
מהירות לוע | 930 מטר לשנייה
טווח אפקטיבי | 2000 מטר
מחיר ליחידה | כ-14 אלף דולר

ה M-2 Browning הוא מקלע כבד בקוטר 0.5 אינץ' (12.7 מ"מ). זהו אחד המקלעים הותיקים והנפוצים בעולם שעדיין נמצאים בשימוש. ה M-2 הוא עדיין המק"כ הראשי של צה"ל והכוחות המזוינים של ארצות הברית, וידוע בזכות האמינות והדיוק המצוינים וכוח האש הגדול שלו.

מק"כ M2

ה M-2 , שבארצות הברית זכה לכינוי Ma Deuce ובצה"ל נקרא פשוט מק"כ (ראשי תיבות של "מקלע כבד") תוכנן בידי ג'ון בראונינג עוד בשנות ה-20 של המאה ה-20 (1921). ייעודו המקורי של ה M-2 היה לשמש כנשק נגד טנקים, אך בעקבות השיפור בשריון שלהם במהלך התקופה שלפני מלחמת העולם השנייה ייעודו הוסב למקלע כבד. עד כניסתו לשירות בצבא ארצות הברית נקרא המקלע פשוט "מודל 1921" אך כאשר אומץ על ידי הצבא בשנת 1932 קיבל את הציון הצבאי M2. במהלך השנים הוכנסו מספר שיפורים ל M-2 שהעיקרי שבהם היא התקנת קנה מעובה הניתן להחלפה מהירה. מלבד שיפורים אלה, התכנון המקורי של בראונינג לא השתנה באופן משמעותי.

הקליבר של ה M-2 הוא 12.7 מ"מ והתחמושת שהוא יורה נקראת 0.50 BMG ותוכננה במיוחד עבורו (BMG מציין "מכונת ירייה בראונינג"). כיום, נעשה שימוש בתחמושת הזאת גם ברובי צלפים כבדים דוגמת ה M82A1 בארט.

ה M-2 מקורר באמצעות אוויר ומוזן על ידי שרשיר. עקרון הפעולה שלו מבוסס על רתע קצר. מנגנון זה עובד באופן הבא:

1. בהתחלה, הבריח והקנה נעולים ביחד ונרתעים אחורה בירי הראשון.
2. אחרי מרחק קצר, הבריח והקנה נפרדים והבריח ממשיך לנוע ביחס לקנה.
3. פעולה זו פותחת את הבריח ומושכת את שרשיר התחמושת לתוך הנשק.
4. הבריח חוזר, גורף עוד קליע וטוען אותו לבית הבליעה.
5. אם ההדק עדיין לחוץ, הקליע נורה ומחזור הירי מתחיל מהתחלה.

מק"כ M2 צה"לי (מימין: מאג)

קצב הירי של פעולה זו היא 550 קליעים לדקה. בפועל, אי-אפשר לירות 550 קליעים בדקה בקצב הזה בגלל מגבלות של התחממות הקנה. כדי למנוע התחממות קנה רצינית, הירי נעשה בדרך כלל במטחים קצרים, כאשר בין מטח למטח נותנים מספר שניות לקנה להתקרר.

מק"כ M2 אחרי ירי כאשר התרמילים פזורים מסביבו.

ה M-2 מסוגל הן לירי בבודדות והן לירי אוטומטי מלא. כאשר הוא מיוצב על חצובה נייחת, טווח הירי המקסימלי של ה M-2 הוא 7 ק"מ ואילו הטווח האפקטיבי הוא בערך 2 ק"מ. המקלע עצמו שוקל 38 ק"ג והחצובה שלו שוקלת 20 ק"ג.

ה M-2 משומש במגוון תפקידים:

- נשק תמיכה בינוני-כבד לחי"ר.
- נשק ראשי או משני ברכב קרבי משוריין (המק"כ מותקן על גבי מגוון נגמ"שים, טנקים, רכבי סיור טקטיים ואפילו ג'יפים).
- מקלע מקביל (coaxial gun) בטנק.
- מקלע הגנתי רב-תכליתי כבד על ספינות הסיור של חיל הים הישראלי.
- מקלע המורכב על מטוסים ומפציצים כדוגמת B-17.
- תותח נ"מ בספינות הצי האמריקני (ואז הוא מופיע בקונפיגורציה הכוללת מקלע כפול - הדק אחד המפעיל שני קנים מקבילים).

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: מקלע כבד M2

- מקלע בראונינג M-2, באתר FAS
- מקלע בראונינג דגמים Browning M2HB & M2HQCB.
- עוד על ה M2 בראונינג ואופן פעולתו, פורום צבא ובטחון, פרש

מקור: http://he.wikipedia.org../../../m/2/_/M2_%D7%91%D7%A8%D7%90%D7%95%D7%A0%D7%99%D7%A0%D7%92.html

קטגוריות: נשק במלחמת העולם השנייה | מקלעים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Suomi
- Bahasa Indonesia
- Italiano
- 日本語
- 한국어
- Lëtzebuergesch
- Polski
- Português
- Svenska